ДжэдыгущIэм и уасэр
ЩIалэр и къэшэным и адэм йопсалъэ:
— Уи пхъур иджыпсту арэзы хъуащ къыздэкIуэну.
— Пхуэфащэщ! Пщыхьэщхьэ къэс емынэм укъихурэт-тIэ мыбы?!
* * *
Дохутырыр къэгубжьауэ сымаджэм йошхыдэ:
— Уи фэр щIагъуэкъым! БжесIатэкъэ: махуэм тутынипщIщ узэфэн хуейр!
— Сэ фIы дыдэу сощIэж ар. Ауэ, емыкIу сыкъыумыщI, тутын зэи емыфам и дежкIэ ари мащIэкъым!
* * *
— Си псэм хуэдэ, уи ахъшэ гъэтIылъыгъэр къэзгъуэтри, си ныбжьэгъу цIыхубзхэм я гъусэу рестораным щизгъэсыкIащ, — цIыхубзым зыхуегъафIэ и щхьэгъусэм.
— Ягъэ кIынкъым, си дуней нэху, ар джэдыгущIэ къыпхуэсщэхуну зэхуэсхьэсу арат…
* * *
— Гъур зэрызащI шей къэсщэхуащ, — зы цIыхубзым адрейм зыхуегъэщIагъуэ.
— НтIэ, дауэ къыпщыхъурэ? — къоупщI мыдрейр.
— Тортым и гъусэмэ, ари гурыхьщ…
* * *
И секретаршэр зэрыIуигъэкIыр жримыIэфу зыкъомрэ зрилъэфыхьащ унафэщIым. ИкIэм-икIэжым, мыр жриIэну къигупсысащ:
— Уэ уи къалэнхэр апхуэдизкIэ дагъуэншэу уогъэзащIэри, удимыIамэ тщIэнур тщIэртэкъым. Апхуэдэу щытми, блыщхьэ къакIуэ къыщыщIэдзауэ уэрыншэу дызэрыхъум деплъын хуей хъунущ.
